Komisijos reglamentas (EB) Nr. 83/1999
1999 m. sausio 13 d.
keičiantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo, vadovaujantis Tarybos reglamento (EEB) Nr. 2081/92 17 straipsnyje nustatyta tvarka, priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 9 straipsnį,
kadangi pagal Reglamento (EEB) Nr. 2081/92 9 straipsnį Prancūzijos Vyriausybė pateikė prašymą pavadinimą "Ossau-Iraty Brebis-Pyrénées", kuris įregistruotas kaip saugoma kilmės vietos nuoroda Komisijos reglamentu (EB) Nr. 1107/96 [3] su paskutiniais pakeitimais, padarytais Reglamentu (EB) Nr. 1549/98 [4], pakeisti pavadinimu "Ossau-Iraty";
kadangi išnagrinėjus prašymą dėl pakeitimo paaiškėjo, kad pakeitimas yra nežymus; kadangi taip yra todėl, kad nors įregistruoto pavadinimo keitimas iš esmės turėtų būti pripažįstamas žymiu pakeitimu, jis neturi poveikio šio pavadinimo savininkų teisėms; be to, kadangi toks pakeitimas neturi poveikio kitų gamintojų teisėms;
kadangi, laikydamasi Reglamento (EEB) Nr. 2081/92 9 straipsnyje nustatytos tvarkos, 1998 m. kovo 20 d. sprendimu Komisija nusprendė netaikyti 6 straipsnyje numatytos tvarkos, nes pakeitimas yra nežymus;
kadangi taip pat buvo nustatyta, kad šis pakeitimas atitinka Reglamento (EEB) Nr. 2081/92 nuostatas; kadangi todėl pavadinimo "Ossau-Iraty Brebis-Pyrénées" pakeitimas pavadinimu "Ossau-Iraty" turėtų būti įregistruotas ir atitinkamai turėtų būti pakeistas Reglamento (EB) Nr. 1107/96 priedas;
kadangi pagal Reglamento (EEB) Nr. 2081/92 6 straipsnio 4 dalies nuostatas pavadinimo "Ossau-Iraty Brebis Pyrénées" pakeitimas pavadinimu "Ossau-Iraty" turėtų būti paskelbtas Europos Bendrijų oficialiajame leidinyje,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1107/96 priede nurodyta saugoma kilmės vietos nuoroda "Ossau-Iraty Brebis-Pyrénées" keičiama nuoroda "Ossau-Iraty".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 13 d.